Source: https://www.epi.sk/zz/2008-376
Timestamp: 2019-10-18 19:08:03+00:00
Document Index: 15045365

Matched Legal Cases: ['§ 27', '§ 1', '§ 12', '§ 22', '§ 23', '§ 23']

376/2008 Z. z. Nariadenie o výške a spôsobe platenia odvodu za odňatie poľnohospodárskej pôdy | Aktuálne znenie
Hľadaj v 376/2008 ×
376/2008 Z. z.
Nariadenie vlády č. 376/2008 Z. z.Nariadenie vlády Slovenskej republiky, ktorým sa ustanovuje výška odvodu a spôsob platenia odvodu za odňatie poľnohospodárskej pôdy
Platnosť od 08.10.2008 do31.03.2013
Účinnosť od 01.01.2009 do31.03.2013
Zrušený 58/2013 Z. z.
Aktuálne znenie 01.01.2009 - 31.03.2013
ktorým sa ustanovuje výška odvodu a spôsob platenia odvodu za odňatie poľnohospodárskej pôdy
Vláda Slovenskej republiky podľa § 27a zákona č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení zákona č. 219/2008 Z. z. nariaďuje:
Výška odvodu za odňatie poľnohospodárskej pôdy zaradenej podľa kódu bonitovanej pôdno-ekologickej jednotky1) do 1. až 4. skupiny sa ustanovuje takto:
a) za trvalé odňatie poľnohospodárskej pôdy:
1. skupina 15 eur/m2,
2. skupina 12 eur/m2,
3. skupina 9 eur/m2,
4. skupina 6 eur/m2,
b) za dočasné odňatie poľnohospodárskej pôdy v 1. až 4. skupine 1 euro/m2.
(1) Odvod za trvalé odňatie poľnohospodárskej pôdy a dočasné odňatie poľnohospodárskej pôdy2) podľa § 1 sa platí bezhotovostným prevodom z účtu platiteľa alebo poštovou poukážkou.
(2) Za deň platby odvodu podľa odseku 1 sa považuje deň, keď poukázaná suma bola pripísaná na účet orgánu ochrany poľnohospodárskej pôdy.3)
(3) Odvod za trvalé odňatie poľnohospodárskej pôdy sa platí jednorazovo a je splatný do 30 dní odo dňa nadobudnutia právoplatnosti rozhodnutia orgánu ochrany poľnohospodárskej pôdy4) o trvalom odňatí poľnohospodárskej pôdy.
(4) Odvod za dočasné odňatie poľnohospodárskej pôdy sa platí jednorazovo na celý čas trvania za každý aj začatý rok trvania dočasného odňatia poľnohospodárskej pôdy a je splatný do 30 dní odo dňa nadobudnutia právoplatnosti rozhodnutia orgánu ochrany poľnohospodárskej pôdy4) o dočasnom odňatí poľnohospodárskej pôdy.
(5) Odvod za neoprávnený záber poľnohospodárskej pôdy sa platí jednorazovo a je splatný do 30 dní odo dňa nadobudnutia právoplatnosti rozhodnutia orgánu ochrany poľnohospodárskej pôdy5) o usporiadaní druhu pozemku.
1) Príloha č. 3 k zákonu č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov.
2) § 12 ods. 2 písm. l) zákona č. 220/2004 Z. z. v znení zákona č. 219/2008 Z. z.
3) § 22 zákona č. 220/2004 Z. z.
4) § 23 písm. c) zákona č. 220/2004 Z. z.
5) § 23 písm. d) zákona č. 220/2004 Z. z.